約左朋友去尖沙咀食午餐，但因為朋友遲到，我就決定慕名黎到鹿角巷買杯野飲先。係對面已經見到有條長長嘅隊，點知真係排緊呢間鋪。雖然係平日，但多要等，排左大概10分鐘，終於到我啦，我就試下佢個人氣之選--黑糖鹿丸鮮奶。如果係假日黎，可能真係有排等。等左大概5分鐘就有得飲啦，一拎上手，下層珍珠位係熱嘅，而上層嘅奶就係凍嘅。一飲落口，一次過兩種溫度，感覺好新奇。啲珍珠好有黑糖味，而且成杯都好重奶味，好正。雖然價格有少少貴，同埋都幾多人排隊，但真係好值得。